जेम्स वॉटसन

जेम्स डेवी वॉटसन (6 अप्रैल 1928 - 6 नवंबर 2025) एक अमेरिकी  आणविक जीवविज्ञानी, आनुवंशिकीविद् और  प्राणी विज्ञानी थे। सन् 1953 में, उन्होंने फ्रैन्सिस क्रिक के साथ मिलकर  नेचर में एक अकादमिक शोधपत्र लिखा, जिसमें  डीएनए अणु की दोहरी हेलिक्स संरचना का प्रस्ताव रखा गया था। सन् 1962 में, वॉटसन, क्रिक और मौरिस विल्किंस को "न्यूक्लिक एसिड की आणविक संरचना और जीवित पदार्थों में सूचना हस्तांतरण तथा इसके महत्व से संबंधित उनकी खोजों के लिए"  चिकित्सा का नोबेल पुरस्कार दिया गया।

वॉटसन ने शिकागो विश्वविद्यालय से विज्ञान स्नातक (सन् 1947) और इंडियाना विश्वविद्यालय ब्लूमिंगटन से पीएचडी (सन् 1950) की उपाधियाँ प्राप्त कीं। कोपनहेगन विश्वविद्यालय में हरमन कल्कर और ओले मालो के साथ पोस्ट-डॉक्टरल अनुभव के बाद, वॉटसन ने इंग्लैंड में कैम्ब्रिज विश्वविद्यालय की कैवेंडिश प्रयोगशाला में काम किया, जहाँ उनकी पहली मुलाकात अपने भावी सहयोगी फ्रांसिस क्रिक से हुई। सन् 1956 से 1976 तक, वॉटसन हार्वर्ड विश्वविद्यालय के जीव विज्ञान विभाग के संकाय सदस्य रहे और आणविक जीव विज्ञान में अनुसंधान को बढ़ावा दिया।

सन् 1968 से, वॉटसन कोल्ड स्प्रिंग हार्बर प्रयोगशाला (CSHL) के निदेशक रहे और इसके वित्तपोषण और अनुसंधान के स्तर का व्यापक विस्तार किया। कोल्ड स्प्रिंग हार्बर प्रयोगशाला में, उन्होंने अपने शोध का केंद्र कैंसर के अध्ययन पर केंद्रित किया और इसे आणविक जीव विज्ञान में एक विश्व-अग्रणी अनुसंधान केंद्र बनाया। 1994 में, वॉटसन ने अध्यक्ष पद से शुरुआत की और 10 वर्षों तक सेवा की। इसके बाद उन्हें कुलाधिपति नियुक्त किया गया और सन् 2007 में इस्तीफा देने तक इस पद पर बने रहे। उन्होंने यह दावा किया था कि बुद्धि और नस्ल के बीच एक आनुवंशिक संबंध है। सन् 2019 में, एक वृत्तचित्र के प्रसारण के बाद, जिसमें वॉटसन ने नस्ल और आनुवंशिकी पर अपने विचार दोहराए थे, सीएसएचएल (CSHL) ने उनसे सभी संबंध तोड़ लिए और उनकी मानद उपाधियाँ रद्द कर दीं।

वाटसन ने कई विज्ञान पुस्तकें लिखीं, जिनमें पाठ्यपुस्तक "मॉलेक्यूलर बायोलॉजी ऑफ़ द जीन" (1965) और उनकी सर्वाधिक बिकने वाली पुस्तक "द डबल हेलिक्स" (1968) शामिल हैं। 1988 और 1992 के बीच, वाटसन नेशनल इंस्टीट्यूट ऑफ़ हेल्थ से जुड़े रहे और ह्यूमन जीनोम प्रोजेक्ट की स्थापना में मदद की , जिसने 2003 में मानव जीनोम के मानचित्रण का कार्य पूरा किया।

 जन्म और प्रारम्भिक जीवन 
जेम्स डी. वाटसन (James Dewey Watson) का जन्म ८ अप्रैल १९२८ को शिकागो में हुआ था। उन्होंने शिकागो विश्वविद्यालय में प्राणीशास्त्र की पढ़ाई की और उसके बाद इंडियाना विश्वविद्यालय से पी.एच.डी. की डिग्री प्राप्त की। १९५० के दशक में, कैम्ब्रिज विश्वविद्यालय (Cambridge University) में, फ्रांसिस क्रिक (Francis Crick) के साथ काम करते हुये, उन्होंने डी.एन.ए. {deoxyribonucleic acid (D.N.A.)} की बनावट का पता लगाया। इसके लिए वाटसन एवं क्रिक को १९६२ में नोबल पुरूस्कार मिला। नोबल कमेटी ने पुरूस्कार देते समय, मॉरिस विल्किंस (Maurice Wilkins) के द्वारा, इस क्षेत्र में किये गये कार्य को सराहा और उन्हे भी, नोबल पुरूस्कार में, शामिल किया। आप क्रिक का साक्षात्कार सुन सकते हैं जिसमें वे बताते हैं कि उन्होंने और वाटसन ने, डी.एन.ए. बनावट का कैसे पता लगाया।

 डीएनए की बनावट 

वाटसन और क्रिक डीएनए के महत्व को जानते थे और यह भी जानते थे कि जो इसकी बनावट का पता लगायेगा उसे नोबल पुरस्कार मिलेगा। उस समय होड़ लगी थी कि कौन यह पहले कर लेगा। इस बात ने इस वर्णन को रोमांचकारी बना दिया था। इसका अपना प्रवाह है। इस पुस्तक को एक बार पढ़ना शुरू करने पर छोड़ने का मन नहीं करता है।

इस पुस्तक की सबसे अच्छी बात यह है कि इस पुस्तक को पढ़ने या समझने के लिये आपको प्राणीशास्त्र के ज्ञान की जरूरत नहीं है। यह इसके बिना भी आसानी से समझ में आती है।

 वाटसन - विवाद 
वाटसन आजकल विवाद में फंस गये हैं। कुछ समय पहले, संडे टाइम्स के साथ साक्षात्कार में उन्होंने कहा कि वे 'gloomy about prospect of Africa..............all over social policies are based on the fact that their intelligence is the same as ours .....where as all the testing says not really.'
अफ्रीका के भविष्य के बारे में चिन्तित हैं।.. सारी सामाजिक नीतियां इस पर आधारित हैं कि उनकी बुद्घि हमारे समान है।.. पर सारे टेस्ट इसके विपरीत हैं।
वाटसन ने, इस कथन के लिये, माफी मांग ली। हांलाकि उन्हें, कोल्ड स्प्रिंग हार्बर प्रयोगशाला (Cold Spring Harbour Laboratory, Long Island U.S.A.) से, कार्य-मुक्त कर दिया गया। साइंस म्यूज़ियम लंडन (Science Museum, London) में उनका प्रस्तुतीकरण भी रद्द कर दिया गया।

व्यक्तिगत जीवन और मृत्यु
वॉटसन नास्तिक थे। सन् 2003 में, वे 22 नोबेल पुरस्कार विजेताओं में से एक थे जिन्होंने मानवतावादी घोषणापत्र पर हस्ताक्षर किए थे। उन्होंने टाइम पत्रिका में लिखा था कि उन्होंने बर्नी सैंडर्स के सन् 2016 के राष्ट्रपति अभियान में 1,000 डॉलर का योगदान दिया था।

वॉटसन और एलिज़ाबेथ लुईस ने 1968 में शादी की। उनके दो बेटे हुए जिनके नाम रुफ़स रॉबर्ट वॉटसन (जन्म 1970) और डंकन जेम्स वॉटसन (जन्म 1972) हैं। वॉटसन का बड़ाबेटा रुफ़स मनोविदलता से पीड़ित है, अतः वो कभी-कभी उसके बारे में बात करते थे। वो यह पता लगाने की कोशिश करते थे कि इस मनोरोग में आनुवंशिकी किस प्रकार योगदान करती है और इस बीमारी की समझ और उपचार में प्रगति को प्रोत्साहित करते हैं।

एक संक्रमण के इलाज के बाद उन्हें हॉस्पिस केयर में स्थानांतरित किए जाने के एक सप्ताह बाद वॉटसन का 6 नवंबर 2025 को न्यूयॉर्क के ईस्ट नॉर्थपोर्ट में निधन हुआ। वो 97 वर्ष के थे। उनकी मृत्यु के बाद, द न्यू यॉर्क टाइम्स ने वॉटसन को 20वीं सदी के सबसे महत्वपूर्ण वैज्ञानिकों में से एक बताया और साथ ही उनके नस्लीय विचारों के पीछे के विवाद को भी स्वीकार किया। बीबीसी ने उल्लेख किया कि वॉटसन के कार्यों ने यह समझाने में मदद करने के लिए "दरवाज़ा खोला" कि डीएनए कैसे प्रतिकृति बनाता है और आनुवंशिक जानकारी कैसे वहन करता है, साथ ही "आणविक जीव विज्ञान में तेज़ी से प्रगति के लिए मंच तैयार किया"।
 सन्दर्भ 

श्रेणी:नोबेल पुरस्कार विजेता